Nafarroako Parlamentuko Eledunen Batzarrak, 2020ko martxoaren 9an egindako bilkuran, ondoko adierazpena onetsi zuen:

“1. Nafarroako Parlamentuak bat egiten du heldu den maiatzaren 12an Erizaintzaren Nazioarteko Eguna ospatzearekin, eta Parlamentuaren fatxada lanbide horren bereizgarri den kolore urdinaz argitzeko konpromisoa hartzen du.

2. Nafarroako Parlamentuak aldeztu egiten ditu *Nursing Now* kanpaina eta erizaintzako profesionalek aurrera eramandako langintza goresgarria.

3. Nafarroako Parlamentuak bere konpromisoa berresten du, taldeak sustaturiko erizaintza-lanbidearen aldeko kanpainak eta mezuak aldeztu eta haietan parte hartzekoa” (10-20/DEC-00025).

Iruñean, 2020ko martxoaren 9an

Lehendakaria: Unai Hualde Iglesias